Diari Oficial de la Generalitat Valenciana


Sumari del DOGV 6771, del 10-05-2012 (2012/4513)

Informació pública de la rectificació de l'errada material existent en el Pla General d'Ordenació Urbana consistent en l'exclusió del vial perimetral de la delimitació del sòl urbà del polígon IN-2.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6771

Data del DOGV
:   10-05-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/4513


Data del document
:   01-03-2012

Organisme emissor
:   Ajuntament de Santa Pola

Tipus de document
:   Anunci

Descriptors 

:   * Santa Pola
    * pla d'urbanisme
    * administració local

Informació pública de la rectificació de l'errada material existent en el Pla General d'Ordenació Urbana consistent en l'exclusió del vial perimetral de la delimitació del sòl urbà del polígon IN-2. [2012/4513]  
Francisca Isabel Soler Pomares, secretària de l'Ajuntament de Santa Pola (Alacant) certifique:   
Que el Ple de l'Ajuntament, en sessió ordinària celebrada el dia 24 de febrer de 2012, entre altres, va adoptar l'acord següent:   
  
37. Rectificació d'errada material al polígon industrial IN-2.   
  
Igualment la secretària va llegir el dictamen emés per la Comissió Informativa d'Urbanisme, Infraestructura i Medi Ambient, en la sessió celebrada el dia 21 de febrer de 2012, en què, per unanimitat, es dictamina favorablement la proposta subscrita per la regidora delegada d'Urbanisme, on es manifesta que de l'informe de l'arquitecta municipal, de data 14 de febrer de 2012, que es troba en l'expedient, es desprén l'existència d'una errada gràfica en la línia de delimitació del sòl urbà del polígon IN-2 indicada en el Pla General, a l'excloure el vial perimetral de la delimitació del sòl urbà, la qual cosa suposaria una incoherència i contradicció, tant amb els fins pretesos en el Pla per a la futura ampliació del polígon, permeabilitat i accessibilitat d'usos industrials i terciaris, com amb l'ordenació detallada indicada en els plans corresponents.   
  
En conseqüència, vist l'informe jurídic que empara la qualificació d'aquesta errada com a material per manifestar-se amb la mera observança dels propis plans contradictoris i documents que constitueixen el Pla General. I perquè manca de tota justificació lògica i conseqüent amb la resta d'ordenació del polígon i finalitats disposades per a aquest pel Pla General, a més de no complir cap funció per a l'ordenament ni per a la gestió del polígon, sinó que pel contrari el perjudica per alterar les condicions d'edificabilitat de la parcel'la limítrof, es proposa l'adopció de l'acord pertinent.  
  
Sotmés a votació, amb 1 vot d'abstenció (EU), i 18 vots a favor (2 Compromís, 4 PSOE i 12 PP), el Ple de l'Ajuntament, per majoria, va acordar:  
  
Primer. Rectificar l'errada material existent en el Pla General d'Ordenació de Santa Pola consistent en l'exclusió del vial perimetral de la delimitació del sòl urbà del polígon IN-2, en la línia de delimitació d'aquest sòl fixada en el document.  
  
Segon. Rectificar l'errada descrita en tots aquells plans del Pla General on existisca.  
  
Tercer. Notificar aquest acord als interessats i publicar la rectificació en el Diari Oficial de la Comunitat Valenciana.  
  
I perquè conste en l'expedient corresponent, expedisc la present rectificació d'ordre i amb el vistiplau de l'alcalde, a reserva dels termes que resulten de l'aprovació de l'acta corresponent (art. 206 del ROF).  
  
Santa Pola, 1 de març de 2012.- L'alcalde: Miguel Zaragozá Fernández. La secretària: Francisca Isabel Soler Pomares.